**L’OBRADOR: SERVEI DE SUPORT A LA CREACIÓ.**

**Descripció del servei**

El Centre Cívic Vil·la Florida disposa d'un servei de cessió d'espais i infraestructures per a aquelles persones, grups o companyies de teatre, dansa, música... que ho necessitin, amb la finalitat de donar veu i oportunitat a artistes emergents per desenvolupar els seus projectes.

Les sales s’ofereixen gratuïtament, però es demanarà una contraprestació (en forma d’activitat, formació, espectacle...) que s’acordarà prèviament amb la referent del centre. La contraprestació pot proposar-la la persona, grup o companyia, o el mateix Centre Cívic, es definirà per escrit amb un acord mutu on totes dues parts es sentin beneficiades de la contraprestació.

**Si el grup esta format per menors d'edat, serà la persona adulta (progenitor, tutor legal...), qui signarà el conveni.**

Les sol·licituds estan subjectes a la disponibilitat de sales de l’equipament. El Centre Cívic en disposa d’una gran varietat. Podeu veure imatges i informació tècnica dels espais obrint el vincle <https://ajuntament.barcelona.cat/ccivics/vil.laflorida/p/633/cessions-despais>

**Com sol·licitar un espai en contraprestació?**

S’ha de fer la sol·licitud enviant un correu electrònic a [carolina@qsl.cat](mailto:carlina@qsl.cat) adjuntant: el projecte que es vol treballar, si es disposa acompanyat d’un dossier descriptiu del projecte, i en cas de disposar-ne també, caldria adjuntar documents audiovisuals (fotos, vídeos...), tot això acompanyat del currículum de la persona, grup o companyia, i especificant l’horari d’assajos preferible.

**Normativa**

* El Centre Cívic es reserva el dret d’anul·lar un assaig o realitzar un canvi de sala sempre que les necessitats del mateix ho requereixin. S’avisarà a la companyia o artista amb antelació suficient del canvi en cas d’haver-se de produir.
* No es permetrà l’ocupació de les sales per part d’una persona, grup o companyia diferent a la que consta al full de sol·licitud. Si durant els assajos es produïssin canvis, aquests s’han de comunicar a la persona referent de les contraprestacions.
* No es permetrà la realització d’una activitat diferent a la descrita en la sol·licitud. El Centre es reserva el dret de demanar informació ampliada sobre el/la sol·licitant o sobre l’activitat sempre que sigui necessari. Els incompliments són motius d’anul·lació de la contraprestació.
* En cas que la companyia o artista no hagi de fer ús de la sala un dia determinat, ha d’avisar amb antelació al Centre Cívic per poder-ne fer ús en cas necessari per un altre activitat.
* El/la sol·licitant es compromet a no entrar a l'espai begudes ni menjar.
* El/la sol·licitant es compromet a conservar les instal·lacions tal i com les ha trobades i assumeix la responsabilitat dels danys que es puguin ocasionar al terra, al sostre i/o a les parets, així com als objectes i/o mobiliari de les sales.
* La sala ha de quedar lliure a l’hora acordada i llesta per la seva posterior utilització.
* El/la sol·licitant es compromet a respectar els aforaments autoritzats als diferents espais.
* Un cop finalitzats els assajos, quan es doni per tancat ja el projecte que s’hagi treballat, caldrà presentar un vídeo del treball realitzat a fi que la persona responsable pugui valorar si es pot encabir dins la programació cultural del Centre Cívic.

El centre es reserva el dret de suspendre una cessió d’espai o un acord amb la persona, grup o companyia per incompliment dels acords especificats en aquest document.

**Temporalitat**

* La cessió d’espais a una persona, grup o companyia, encara que tingui caràcter periòdic, no suposa en cap cas la possibilitat d’establir-hi la seva seu social al centre.
* La reserva de les sales s’ha de renovar trimestralment.

**Materials i emmagatzematge**

* El centre cívic no disposa d’espais per emmagatzemar materials. Només aquells que siguin de grans dimensions i que no es puguin traslladar amb facilitat, podran ser desats al magatzem del Centre Cívic, mentre duri la cessió d’espai en contraprestació. Sempre serà pactat amb la referent.
* El Centre Cívic, no es fa responsable dels materials emmagatzemats. Tot i que intentarà tenir la màxima cura perquè no es facin malbé, no podem garantir en cap cas una responsabilitat sobre els mateixos.

**En cas de que la contraprestació sigui en format actuació dins la programació estable del Centre Cívic**

* El Centre Cívic es compromet a incloure l’actuació dins el cicle cultural en el que es pugui encabir segons disciplina. Si l’actuació es realitza dins un cicle cultural estable del Centre Cívic, disposareu de tècnic de so com qualsevol de les altres companyies. En el cas que l’actuació es programi fora d’un cicle cultural, caldrà que la companyia es faci càrrec de portar un tècnic de so, amb l’experiència suficient per poder fer-se càrrec de la sonorització i il·luminació adients per a realitzar l’espectacle.
* El Centre Cívic es compromet en tots dos casos a difondre l’actuació per tots els seus canals habituals, i demana el compromís de la companyia o artista a implicar-se en la difusió de l’actuació pels seus canals propis.

Per a més informació, podeu adreçar-vos al punt d'informació o trucar al 932546265.

La persona/grup/companyia, amb DNI/NIF\_\_\_\_\_\_\_\_\_\_\_ accepta la normativa de contraprestacions i es compromet a respectar-la.

QSL Serveis Culturals S.L.U és el Responsable del Tractament de les seves dades personals i l'informa que seran tractades de conformitat amb el Reglament (UE) 2016/679 de 27 d'abril de 2016 (GDPR) i la Llei Orgànica 3/2018, de 5 de desembre.

(LOPDGDD), essent la finalitat del tractament la realització d'activitats de lleure i formació. Les seves dades es conservaran durant no més temps del necessari per mantenir la fi del tractament i no es comunicaran a tercers sense el seu consentiment.

Drets que l’assisteixen: dret a retirar aquest consentiment en qualsevol moment. Dret d'accés, rectificació, portabilitat i supressió de les dades i de limitació o oposició al tractament. Dret a presentar una reclamació davant l'Autoritat de Control (www.aepd.es) si considera que el tractament no s'ajusta a la normativa vigent.

Podrà exercir els drets a DOMICILI QSL Serveis Culturals S.L.U, carrer Bruc 88 1r pis (08009) Barcelona.

Data:

Signatura: La direcció del centre